دونیادا سلاح ساتیش‌لاری سون 5 ایلده آرتدی.
استکهلم باریش آراشدیرما‌لاری انستیتوسو اس‌آی‌پی‌آرآی‌ین راپورونا گؤره، 2012 ایله 2016 ایللری آراسیندا سلاح ساتیش‌لاری یوزده 8 ویرگول 4 آرتدی.
بو آرتیش، سویوق ساواشین سونا چاتدیغی 1991.جی ایلدن سونرا بیر رکورد.
اورتادوغو و آسیا اؤلکه‌لری بازارین ان بؤیوک آلیجی‌لاری.
هیندیستان، عربیستان و چین سلاح آلیشیندا ایلک سیرا‌لاری کیمسه‌یه قاپدیرمیر.
هیندیستان، ساوونما خرج‌لری‌نی یوزده 43 آرتیرارکن، کؤرفز اؤلکه‌لری‌نین سلاح وارداتینداکی آرتیش یوزده 29 اولدو.
رکورد ایسه یوزده 212‌لیک آرتیشلا عربیستانین الینده.
آفریقا قاره‌سینده ایسه سلاح صنایعینین مشتری‌لری الجزایر، نیجریه، سودان و اتیوپی.
سلاح صنایعی‌نین قازانان‌لاری ایسه آمریکا، روسیا، چین، فرانسا و آلمانیا.
بو 5 اؤلکه دونیا سلاح ساتیشی‌نین دؤردده اوچونو گرچکلشدیردی.
ان بؤیوک پای یوزده 33 ایله آمریکانین.
آمریکا، 2012-2016 ایللری آراسیندا چیخاردیغی سلاح‌لارین یاری‌سینی اورتادوغو اؤلکه‌لرینه ساتدی.
